Hoe hoog is jou (geld) koors? - ProVérte | Wealth and Risk Management in the Western Cape
SA multibate – inkomste
Vereniging vir Spaar en Beleggings
Vind uit wat jóú beleggings se interne opbrengskoers is
Of jy bang is vir Covid-19 of dink dit is 'n klug, is irrelevant.
Die punt is, regulasies verplig jou om dié gesondheidstoets gereeld te laat doen.
Sien hiernaas 'n bygewerkte weergawe van die grafiek van die "Covid-19-ineenstorting" wat ek ook in April hier gepubliseer het. Die JSE verhandel tans steeds sowat 3% laer as waar hy was toe die hele petalje begin het, maar 45 dae nadat die poppe begin dans het, was rofweg 35% van die waarde van jou JSE-belegging (asook beleggings in ander aandelebeurse, in hul eie geldeenhede) uitgewis.
Sedert die onderste draaipunt op 23 Maart bereik is, het die verskillende indekse die volgende opbrengste opgelewer (alles in randterme):
R7,8 miljard het uit hoë-aandele- gebalanseerde fondse en suiwer Suid-Afrikaanse aandelefondse gevloei en 'n groot gros daarvan het opgeëindig in die kategorieë SA multibate – inkomste, SA geldmark en SA korttermyn-rentedraend.
Hierdie bisarre gedrag is die ekwivalent van om 'n lang reis te voet aan te pak sonder om ooit na jou kaart te kyk en nie te weet of jy genoeg kos en water het om jou eindbestemming te haal nie. Gedrag soos hier bo beskryf veroorsaak dan ook dat kliënte se werklike opbrengste (uit hulle beleggingsaktiwiteite) gewoonlik heelwat laer is as wat die onderliggende beleggings oor tyd self behaal.
Wat is 'n interne-opbrengs-berekening? Dit is jou werklike ná koste-opbrengs wat jy as belegger verdien op die premies wat jy betaal. Dit is met ander woorde nie wat buite op die etiket staan nie, maar wat werklik in die blikkie is.
Doen jouself 'n guns en bepaal so gou moontlik die interne opbrengskoerse op jou beleggings.
Veral op diegene wat in polis- of versekeringsverwante produkte belê is, wag daar 'n onaangename verrassing.